黎志升

黎志升 ， 字子方 ， 湖廣嶽州府華容縣人 ， 明末政治人物 。 崇禎六年癸酉科舉人 ， 七年 （ 1634年 ） 甲戌科進士 ， 在兵部觀政後 ， 九年授易州知州 ， 十二年升任戶部福建司員外郎 ， 管理臺基廠 ， 不久貶任兩淮鹽運司經歷 ， 升青州府推官 。 後官山西提學副使 。 崇禎十七年 （ 1644年 ） ， 李自成破北京 ， 黎志升被任命爲弘文館大學士 ， 三月二十五日入閣主試 ， 題爲 『 蒞中國而四夷也 』 。 所取者 ， 授科 、 道 、 防禦 、 尹 、 牧等官職 。 崇禎十七年十二月 ， 福王朝廷治從賊之獄 ， 黎志升列 “ 一等應磔者 ” 。